ddrg/super_eurlex huggingface dataset:
KOMMISSIONENS FORORDNING (EF) Nr. 1974/96 af 15. oktober 1996 om ændring af forordning (EF) nr. 716/96 om ekstraordinære støtteforanstaltninger for oksekødsmarkedet i Det Forenede Kongerige

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1588/96 (2), særlig artikel 23, og

ud fra følgende betragtninger:

Ved Kommissionens forordning (EF) nr. 716/96 (3), senest ændret ved forordning (EF) nr. 1846/96 (4), er der indført ekstraordinære støtteforanstaltninger for oksekødsmarkedet i Det Forenede Kongerige, idet der bl.a. er åbnet mulighed for at betale producenterne 1 ECU/kg levende vægt for dyr, der slagtes under den i forordningen fastsatte ordning; på baggrund af den seneste udvikling i markedspriserne i Det Forenede Kongerige bør dette beløb justeres; EF's bidrag udtrykt i ECU bør derfor også justeres;

efter samme forordning skal hoveder, indre organer og kroppe af dyr, der slagtes i henhold til forordningens bestemmelser, farves permanent og i plomberede containere transporteres til særligt autoriserede forbrændings- eller destruktionsanstalter til behandling og destruktion; under forudsætning af, at Det Forenede Kongeriges kompetente myndighed foretager den nødvendige kontrol, bør denne myndighed have mulighed for at anvende et begrænset antal dyr til forsknings- og undervisningsformål, inden de destrueres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EF) nr. 716/96 foretages følgende ændringer:

1. I artikel 1 indsættes som stk. 6:

»6. Uanset stk. 1 og på betingelse af, at der foretages den nødvendige kontrol, bemyndiges Det Forenede Kongeriges kompetente myndighed til at anvende et begrænset antal dyr til forsøgs- og undervisningsformål, inden behandling og destruktion finder sted.«

2. I artikel 2, stk. 1, ændres »1 ECU« til »0,9 ECU«, og »392 ECU« ændres til »353 ECU«.

3. I artikel 2, stk. 2, ændres »1 ECU« til »0,9 ECU«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes for dyr, der opkøbes fra den første mandag efter dagen for offentliggørelsen.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 206 af 16. 8. 1996, s. 23.

(3) EFT nr. L 99 af 20. 4. 1996, s. 14.

(4) EFT nr. L 245 af 26. 9. 1996, s. 9.
KOMMISSIONENS FORORDNING (EF) Nr. 1000/96 af 4. juni 1996 om ændring af forordning (EØF) nr. 1538/91 om gennemførelsesbestemmelser til Rådets forordning (EØF) nr. 1906/90 om handelsnormer for fjerkrækød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1906/90 af 26. juni 1990 om handelsnormer for fjerkrækød (1), senest ændret ved forordning (EF) nr. 3204/93 (2), særlig artikel 9, og

ud fra følgende betragtninger:

I Kommissionens forordning (EØF) nr. 1538/91 (3), senest ændret ved forordning (EF) nr. 205/96 (4), er der fastsat gennemførelsesbestemmelser til handelsnormerne for fjerkrækød;

på baggrund af de erfaringer, der er gjort, bør der foretages en ændring af definitionen af kapun samt af de hertil hørende kriterier i bilag IV;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

I forordning (EØF) nr. 1538/91 foretages følgende ændringer:

1) Artikel 1, nr. 1, litra a), tredje led, affattes således:

»- Kapuner: Handyr, der er kastreret ved kirurgisk indgreb, inden det har nået kønsmodenhed, og som mindst er 140 dage gammelt ved slagtning; kapunerne skal efter kapunering gennemgå en opfedning af mindst 77 dages varighed«.

2) Bilag IV ændres således:

- Litra c), andet led, anden tankestreg, affattes således:

»- 2 m² pr. and eller kapun«.

- Litra d), sidste led, anden tankestreg, affattes således:

»- kapuner: 4 uger«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 6. 7. 1990, s. 1.

(2) EFT nr. L 289 af 24. 11. 1993, s. 3.

(3) EFT nr. L 143 af 7. 6. 1991, s. 11.

(4) EFT nr. L 27 af 3. 2. 1996, s. 6.
Kommissionens forordning (EF) nr. 2304/96 af 29. november 1996 om ændring af forordning (EØF) nr. 2273/93 om fastsættelse af interventionscentrene for korn



EF-Tidende nr. L 311 af 30/11/1996 s. 0047 - 0047



KOMMISSIONENS FORORDNING (EF) Nr. 2304/96 af 29. november 1996 om ændring af forordning (EØF) nr. 2273/93 om fastsættelse af interventionscentrene for korn KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 923/96 (2), særlig artikel 5, og ud fra følgende betragtninger: Interventionscentrene er fastsat i bilaget til Kommissionens forordning (EØF) nr. 2273/93 (3), senest ændret ved forordning (EF) nr. 2627/95 (4); Finland har anmodet om en ændring af bilaget; anmodningen bør efterkommes; intervention i Finland åbnes pr. 1. november; de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn - UDSTEDT FØLGENDE FORORDNING: Artikel 1 Under »SUOMI« i bilaget til forordning (EØF) nr. 2273/93 foretages følgende ændringer: - centret »Naantali« erstattes af centret »Turku« - centret »Koria« benævnes »Koria-Kouvola«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. november 1996. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. november 1996. På Kommissionens vegne Franz FISCHLER Medlem af Kommissionen (1) EFT nr. L 181 af 1. 7. 1992, s. 21. (2) EFT nr. L 126 af 24. 5. 1996, s. 37. (3) EFT nr. L 207 af 18. 8. 1993, s. 1. (4) EFT nr. L 269 af 11. 11. 1995, s. 7.
KOMMISSIONENS FORORDNING (EF) Nr. 465/96 af 14. marts 1996 om ændring af forordning (EF) nr. 2898/95 om bestemmelser for kontrollen med, om kvalitetsnormerne for bananer overholdes

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 4, og

ud fra følgende betragtninger:

Ved Kommissionens forordning (EF) nr. 2898/95 (3) blev det fastsat, at bestemmelserne for kontrollen med, om de ved Kommissionens forordning (EF) nr. 2257/94 (4) fastsatte kvalitetsnormer for bananer overholdes, træder i kraft den 1. april 1996; datoen bør udsættes for at gøre det lettere at iværksætte kontrolprocedurerne og afslutte oplysningsarbejdet over for de erhvervsdrivende;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -

UDSTEDT FØLGENDE FORORDNING:

Artikel 1

I artikel 9 i forordning (EF) nr. 2898/95 ændres »1. april 1996« til »1. juli 1996«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 304 af 16. 12. 1995, s. 17.

(4) EFT nr. L 245 af 20. 9. 1994, s. 6.
Rådets forordning (EF) nr. 1596/96 af 30. juli 1996 om ændring af forordning (EØF) nr. 2392/86 om udarbejdelse af en fællesskabsfortegnelse over vindyrkningsarealer



EF-Tidende nr. L 206 af 16/08/1996 s. 0038 - 0038



RÅDETS FORORDNING (EF) Nr. 1596/96 af 30. juli 1996 om ændring af forordning (EØF) nr. 2392/86 om udarbejdelse af en fællesskabsfortegnelse over vindyrkningsarealer RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), særlig artikel 80, under henvisning til forslag fra Kommissionen (2), og ud fra følgende betragtning: Foranstaltningerne i forordning (EØF) nr. 2392/86 (3) bør være tilstrækkelig smidige til, at de kan tilpasses udviklingen i den fælles markedsordning for vin; de tekniske vanskeligheder i visse medlemsstater med indførelse af en fællesskabsfortegnelse over vindyrkningsarealer gør det nødvendigt at forlænge fristen i artikel 4, stk. 4, i forordning (EØF) nr. 2392/86 - UDSTEDT FØLGENDE FORORDNING: Artikel 1 I artikel 4, stk. 4, i forordning (EØF) nr. 2392/86 foretages følgende ændringer: a) i første afsnit ændres datoen den 31. december 1996 til 31. december 1998 b) i femte afsnit ændres datoen den 31. december 1996 til den 31. december 1997. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. juli 1996. På Rådets vegne H. COVENEY Formand (1) EFT nr. L 84 af 27. 3. 1987, s. 1. Forordningen er senest ændret ved forordning (EF) nr. 1592/96 (se s. 31 i dette nummer af Tidende). (2) EFT nr. C 125 af 27. 4. 1996, s. 50. (3) EFT nr. L 208 af 31. 7. 1986, s. 1. Forordningen er senest ændret ved forordning (EF) nr. 1549/95 (EFT nr. L 148 af 30. 6. 1995, s. 37).
KOMMISSIONENS FORORDNING (EF) Nr. 2149/96 af 8. november 1996 om ændring af forordning (EF) nr. 716/96 om ekstraordinære støtteforanstaltninger for oksekødsmarkedet i Det Forenede Kongerige

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1997/96 (2), særlig artikel 23, og

ud fra følgende betragtninger:

I henhold til Kommissionens forordning (EF) nr. 716/96 (3), senest ændret ved forordning (EF) nr. 1974/96 (4) kan alle kreaturer på over 30 måneder, som i mindst tre måneder har opholdt sig på en bedrift i Det Forenede Kongerige, opkøbes med henblik på slagtning og destruktion; erfaringerne fra anvendelsen af slagteordningen viser, at perioden på tre måneder bør forlænges;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 1, stk. 1, i forordning (EF) nr. 716/96 ændres »tre måneder« til »seks måneder«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes for opkøb af kreaturer fra den tredje mandag efter dagen for offentliggørelsen.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 267 af 19. 10. 1996, s. 1.

(3) EFT nr. L 99 af 20. 4. 1996, s. 14.

(4) EFT nr. L 262 af 16. 10. 1996, s. 2.
KOMMISSIONENS FORORDNING (EF) Nr. 205/96 af 2. februar 1996 om ændring af forordning (EØF) nr. 1538/91 om gennemførelsesbestemmelser til forordning (EØF) nr. 1906/90 om handelsnormer for fjerkrækød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1906/90 af 26. juni 1990 om handelsnormer for fjerkrækød (1), senest ændret ved forordning (EF) nr. 3204/93 (2), særlig artikel 9, og

ud fra følgende betragtninger:

Gennemførelsesbestemmelserne for handelsnormer for fjerkrækød blev fastsat ved Kommissionens forordning (EØF) nr. 1538/91 (3), senest ændret ved forordning (EF) nr. 2390/95 (4);

bestemmelserne om kontrol med vandindholdet i frosne og dybfrosne kyllinger bør tilpasses med hensyn til hyppigheden af den kontrol, der foretages af eller under tilsyn af de kompetente myndigheder, og virksomhederne bør overtage omkostningerne i bestemte tilfælde; kontrolresultaterne bør forelægges nationale referencelaboratorier og EF-referencelaboratorier til nærmere evaluering og undersøges af forvaltningskomitéen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

I artikel 14a i forordning (EØF) nr. 1538/91 foretages følgende ændringer:

1) I stk. 4 ændres »hver fjortende dag« til »hver anden måned«.

2) I stk. 5 indsættes:

»I tilfælde, hvor en batch frosne eller dybfrosne kyllinger ikke anses at være i overensstemmelse med denne forordning, genoptager de først kontrollen med den minimumshyppighed, der er nævnt i stk. 4, når tre på hinanden følgende kontroller i overensstemmelse med bilag V eller VI, der gennemføres på prøveudtagninger fra tre forskellige produktionsdage i løbet af højst fire uger, har vist negative resultater. Omkostningerne ved denne kontrol bæres af slagteriet.«

3) Som stk. 12a indsættes:

»12a. Medlemsstaternes kompetente myndigheder underretter straks det respektive referencelaboratorium om resultaterne af den kontrol, der foretages af dem eller under deres tilsyn.

De nationale referencelaboratorier fremsender hver sjette måned disse data til EF-referencelaboratoriet til nærmere evaluering og drøftelse med de nationale referencelaboratorier mindst én gang om året. Resultaterne skal forelægges forvaltningskomitéen til drøftelse i overensstemmelse med artikel 18 i forordning (EØF) nr. 2777/75.«

Artikel 2

Denne forordning træder i kraft den 1. marts 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 6. 7. 1990, s. 1.

(2) EFT nr. L 289 af 24. 11. 1993, s. 3.

(3) EFT nr. L 143 af 7. 6. 1991, s. 11.

(4) EFT nr. L 244 af 12. 10. 1995, s. 60.
RÅDETS FORORDNING (EF) Nr. 2063/96 af 14. oktober 1996 om ændring af forordning (EØF) nr. 1180/77 om indførsel til Fællesskabet af visse landbrugsprodukter med oprindelse i Tyrkiet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), særlig artikel 13, stk. 1 og

ud fra følgende betragtninger:

I henhold til afgørelse nr. 1/77 truffet af Associeringsrådet EØF-Tyrkiet den 17. maj 1977 om nye indrømmelser ved indførsel af tyrkiske landbrugsprodukter til Fællesskabet anvendes der ved indførsel til Fællesskabet af olivenolie, der henhører under KN-kode 1509 10 10, 1509 10 90 og 1510 00 10, på betingelse af, at dette land opkræver en eksportafgift, en fast nedsættelse på 0,7245 ECU pr. 100 kg af den afgift, der anvendes på olie af denne type, samt en nedsættelse af samme afgift svarende til det særlige afgiftsbeløb; nedsættelsen har været fastsat til højst 10,88 ECU pr. 100 kg, for så vidt angår den i afgørelsens artikel 2 omhandlede nedsættelse, og højst 10,88 ECU pr. 100 kg, for så vidt angår det tillægsbeløb der er omhandlet i bilag IV til nævnte afgørelse;

afgørelse nr. 1/77 er blevet iværksat ved forordning (EØF) nr. 1180/77 (2);

de kontraherende parter er ved en aftale i form af brevveksling blevet enige om at fastsætte tillægsbeløbet til 10,88 ECU pr. 100 kg for perioden 1. januar 1994 til 31. januar 1995 og til 13,14 ECU pr. 100 kg for perioden fra den 1. februar 1995;

forordning (EØF) nr. 1180/77 bør ændres i overensstemmelse hermed -

UDSTEDT FØLGENDE FORORDNING:

Artikel 1

Artikel 9, stk. 1, litra b), i forordning (EØF) nr. 1180/77 affattes således:

»b) et beløb, der er lig med den særlige afgift ved udførsel, der opkræves af Tyrkiet for olie af denne type, dog højst 10,88 ECU pr. 100 kg for perioden 1. januar 1994 til 31. januar 1995 og højst 13,14 ECU pr. 100 kg for perioden fra den 1. februar 1995, idet disse beløb forhøjes henholdsvis med 10,88 ECU pr. 100 kg for den første periode og med 13,14 ECU pr. 100 kg for den anden periode.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 14. oktober 1996.

På Rådets vegne

R. QUINN

Formand

(1) EFT nr. L 387 af 31. 12. 1992, s. 1. Forordningen er senest ændret ved forordning (EF) nr. 150/95 (EFT nr. L 22 af 31. 1. 1995, s. 1).

(2) EFT nr. L 142 af 9. 6. 1977, s. 10. Forordningen er senest ændret ved forordning (EØF) nr. 1902/92 (EFT nr. L 192 af 11. 7. 1992, s. 3).
KOMMISSIONENS FORORDNING (EF) Nr. 2333/96 af 5. december 1996 om ændring af forordning (EF) nr. 2051/96 om visse gennemførelsesbestemmelser til ordningen med bistand til udførsel af oksekødsprodukter, der nyder særbehandling ved indførsel til Canada, og om ændring af forordning (EF) nr. 1445/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 9 og 13, og

ud fra følgende betragtninger:

I Kommissionens forordning (EF) nr. 2051/96 (3) er der fastsat gennemførelsesbestemmelser for udførsel af oksekød til Canada, bl.a. vedrørende kvartalsvis forvaltning af licenser; forordning (EF) nr. 2051/96 og (EF) nr. 1445/95 (4) bør ændres under hensyn til de canadiske gennemførelsesbestemmelser til WTO-toldkontingentet for oksekød;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Artikel 1, stk. 1, i forordning (EF) nr. 2051/96 affattes således:

»1. Denne forordning indeholder visse gennemførelsesbestemmelser for udførsel til Canada af 5 000 tons pr. kalenderår okse- og kalvekød, fersk, kølet eller frosset, der har oprindelse i Fællesskabet, og som nyder særbehandling.«

Artikel 2

I forordning (EF) nr. 1445/95 foretages følgende ændringer:

1) Artikel 12a, stk. 6, affattes således:

»6. Licensansøgninger kan kun indgives i løbet af de første fem dage i hver kvartal.«

2) I artikel 12a, stk. 8, sidste punktum, ændres »det følgende kvartal« til »den følgende måned«.

3) Artikel 12a, stk. 9, affattes således:

»9. Licenserne udstedes senest den enogtyvende dag i hver måned.«

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 296 af 21. 11. 1996, s. 50.

(3) EFT nr. L 274 af 26. 10. 1996, s. 18.

(4) EFT nr. L 143 af 27. 6. 1995, s. 35.
KOMMISSIONENS FORORDNING (EF) Nr. 69/96 af 18. januar 1996 om ændring af forordning (EØF) nr. 2676/90 om fastsættelse af fælles analysemetoder for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 74, og

ud fra følgende betragtninger:

Den fremgangsmåde, der er beskrevet i kapitel 25, punkt 2.2.3.3.2 i bilaget til Kommissionens forordning (EØF) nr. 2676/90 af 17. september 1990 om fastsættelse af fælles analysemetoder for vin (3), senest ændret ved forordning (EF) nr. 60/95 (4), vedrørende analyse af svovldioxidindholdet i druesaft medfører en bedre ekstraktion af dette stof i forhold til den metode, der tidligere blev anvendt, jf. kapitel 13, punkt 13.4; der fremkommer derfor større tal for det totale indhold af svovldioxid i den analyserede druesaft, og dette indhold kan overstige det tilladte maksimumsindhold; metoden indebærer, at de erhvervsdrivende skal foretage tekniske ændringer; for at undgå vanskeligheder i forbindelse med afsætning af druesaft bør den overgangsperiode, i løbet af hvilken analyse af svovldioxid i druesaft kan foretages efter den tidligere anvendte fremgangsmåde, forlænges indtil udgangen af det igangværende produktionsår; det bør undgås, at anvendelsen af denne analysemetode afbrydes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I kapitel 25, punkt 2.2.3.3.2, andet afsnit, i bilaget til forordning (EØF) nr. 2676/90 ændres »31. december 1995« til »31. august 1996«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 272 af 3. 10. 1990, s. 1.

(4) EFT nr. L 11 af 17. 1. 1995, s. 19.